[bookmark: _heading=h.9eww0zbjh32r]Veiledning til saksbehandler
Dette vedtaket skal bare brukes når lovgrunnlaget er pasient- og brukerrettighetsloven § 4-6 a. Du skal bruke § 4-6 a som lovgrunnlag når
· vedtaket gjelder bruk av varslings- og lokaliseringsteknologi som ikke har helsehjelp som formål
· vedtaket gjelder en person over 18 år
· personen vedtaket gjelder, ikke har beslutningskompetanse
· personen vedtaket gjelder, ikke motsetter seg tiltaket 
[bookmark: _heading=h.8bhgobjahv58]Hva regnes som varslings- og lokaliseringsteknologi?
Varslingsteknologi er teknologi som varsler helse- og omsorgspersonell om et hjelpebehov hos pasienten eller brukeren. Eksempler er fallalarm, døralarm, sensormadrass og ulike former for digitalt tilsyn.
Du kan ikke bruke denne vedtaksmalen for å tildele varslingsteknologi som har helsehjelp som formål, altså teknologi som varsler om personens helsetilstand (som overvåking av blodsukker eller hjerterytme, epilepsialarm, elektronisk medisindispenser, inkontinenssensor og lignende). Bruk av teknologi som har helsehjelp som formål, skjer etter reglene i pasient- og brukerrettighetsloven § 4-6. 

Vær oppmerksom på at noen teknologier kan brukes til begge formål.
Lokaliseringsteknologi er teknologi som kan beregne og opplyse om brukerens eller pasientens geografiske posisjon, for eksempel GPS (klokke, smykke, sko eller lignende) og digitalt tilsyn.
Varslings- og lokaliseringsteknologi regnes som undergrupper av velferdsteknologi.

[bookmark: _heading=h.lgfp3e34td9]Kontinuerlig overvåkning med lyd eller bilde for trygghetsformål regnes alltid som tvang overfor personer med utviklingshemming
Du skal ikke bruke denne malen hvis vedtaket gjelder kontinuerlig overvåkning med lyd eller bilde. Hvis personen har utviklingshemming og det er behov for kontinuerlig overvåkning med lyd eller bilde for å hindre eller begrense vesentlig skade, kan du fatte vedtak etter helse- og omsorgstjenesteloven kapittel 9 hvis vilkårene for dette er oppfylt.

Hvis kontinuerlig overvåkning med lyd eller bilde skal brukes for helsehjelpsformål, kan tiltaket iverksettes etter reglene i pasient- og brukerrettighetsloven § 4-6.

Hvem kan du tildele varslings- og lokaliseringsteknologi til med dette vedtaket?
Du kan bruke denne vedtaksmalen når personen vedtaket gjelder, er over 18 år, ikke har beslutningskompetanse og ikke motsetter seg tiltaket. Nytt siden 1. september 2025 er at du kan bruke § 4-6 a for å tildele varslings- og lokaliseringsteknologi også til personer med utviklingshemming. Tidligere måtte det fattes tvangsvedtak etter helse- og omsorgstjenesteloven kapittel 9 for all bruk av slik teknologi.

[bookmark: _heading=h.lze2xg1de4c3]Vilkårene du må vurdere
Før du kan beslutte bruk av varslings- og lokaliseringsteknologi med dette vedtaket, må du vurdere om disse vilkårene er oppfylt:
1. Brukeren er ikke beslutningskompetent.
2. Brukeren motsetter seg ikke tiltaket.
3. Tiltaket er nødvendig for å hindre eller begrense risikoen for skade på brukeren.
4. Tiltaket er i brukerens interesse.
5. Tiltaket er forsvarlig.

Når du vurderer om vilkår 3 og 4 er oppfylt, skal du legge vekt på om tiltaket står i rimelig forhold til den aktuelle risikoen, om tiltaket fremstår som det minst inngripende alternativet, og om det er sannsynlig at brukeren ville ha gitt tillatelse til tiltaket. Hvis det er mulig, skal du spørre de nærmeste pårørende om hva brukeren ville ha ønsket.
Når du vurderer om tiltaket er faglig forsvarlig, bør du gjøre en konkret risikovurdering. Eksempler på relevante spørsmål er: 
· Hva er forutsetningene og evnene til den konkrete brukeren? Er det for eksempel forsvarlig at hen er alene hjemme? Kan hen ferdes trygt utendørs og vurdere temperatur og påkledning? Kan hen håndtere/bruke teknologien på riktig måte?
· Hvordan er risikobildet der teknologien skal brukes (i boligen/nærområdet)? Er det mye trafikk? Er det innsjøer, elver eller lignende i nærheten?
· Er utstyret tilstrekkelig pålitelig?
· Er ansvaret for å reagere på varsling tydelig plassert? Er det folk tilgjengelig for å kunne reagere tilstrekkelig raskt? Hvor rask responstid som er nødvendig, vil avhenge av de konkrete farene for den konkrete personen i det konkrete nærmiljøet.
· Vil det bli gitt tilstrekkelig opplæring til brukeren og personellet i hvordan teknologien fungerer?


[bookmark: _heading=h.s5nylgsp59xs]

[bookmark: _heading=h.cvcuqpnpgvkr]Vedtak om tiltak 1, tiltak 2 … og tiltak X

Hvis det er for mange tiltak til å ramse opp i overskriften, kan du endre overskriften til «Vedtak om bruk av varslings- og lokaliseringsteknologi».
Hvem vedtaket gjelder for
Dette vedtaket gjelder for fornavn og etternavn på brukeren, født DD. måned ÅÅÅÅ.
Vedtak
Navn kommune vedtar at du får fallalarm/bevegelsessensor/sengesensor/dørsensor/GPS-sporing / digitalt tilsyn i form av [navn på teknologien] / 
· tiltak 1
· tiltak 2
· …

Bruk punktliste hvis det er flere enn to tiltak.

Vedtaket gjelder fra DD. måned ÅÅÅÅ til DD. måned ÅÅÅÅ. Hvis behovene dine endrer seg i løpet av denne perioden, ser vi på saken på nytt. 
Formålet med tiltaket/tiltakene
Målet med fallalarmen/bevegelsessensoren/sengesensoren/dørsensoren/GPS-sporingen / det digitale tilsynet / … er 
· å redusere risikoen for at du blir skadet 
· at du og dine foreldre / din ektefelle/samboer / ev. andre skal oppleve større trygghet i hverdagen
· at du skal kunne bo hjemme
· at du skal kunne gå tur alene
· at du skal slippe å bli forstyrret om natten
· at du skal få økt livskvalitet ved å kunne være mer selvstendig

Fallalarmen/Bevegelsessensoren/Sengesensoren/Dørsensoren/GPS-sporingen / Det digitale tilsynet /… fungerer slik at fritekst.

Hvis det er aktuelt:
Du [og dine pårørende] får opplæring i å bruke [alarmen/sensoren/GPS-sporingen]. Hvis alarmen blir utløst, sørger [hjemmesykepleien/…] for at du får hjelp.
Tiltaket/Tiltakene er gratis
Du skal ikke betale noe for fallalarmen/bevegelsessensoren/sengesensoren/dørsensoren/GPS-sporingen/…. 
Opplysningene i saken
[bookmark: _heading=h.l72wbenwnx44]I denne delen: 
· [bookmark: _heading=h.c9v0r9xj9xvg]Bruk et klart språk som pårørende kan forstå.
· [bookmark: _heading=h.tf51d54gk2up]Unngå vurderinger.  
· [bookmark: _heading=h.bnuszqit69ty]Oppgi kilder der det er relevant: Er det for eksempel pårørende eller tjenesteyter som har lagt fram en opplysning?
· [bookmark: _heading=h.o0yuidtsha9y]Velg det som passer av forslagene nedenfor, og fyll inn det som mangler.
· [bookmark: _heading=h.z7b0rmw7xjcg]Ta bare med «aktive fakta», altså fakta som er relevante i saken, og som kan legges på vektskålen i vurderingen – både fakta som støtter opp om konklusjonen om varslings- og lokaliseringsteknologi, og fakta som ikke gjør det.

Eksempler på formuleringer du kan ta utgangspunkt i: 

Dette er opplysningene som har betydning for vedtaket:
Du har kognitiv svikt / har en utviklingshemming / har …. Du liker å være ute / liker å gå tur / liker å gå på butikken / liker å være alene / og …, men du kan ha problemer med å finne veien hjem / kan trenge hjelp hvis du vil gå ut / kan trenge hjelp hvis du faller / kan trenge hjelp om natten / og ….

Sønnen din forteller at bekjente kontakter dem fordi du ikke alltid finner veien hjem igjen. / Naboen din forteller at du har gått ut uten yttertøy. / Hjemmetjenesten forteller at du har falt flere ganger den siste tiden.  

Foreldrene dine forteller at de vil føle seg tryggere hvis … / de er bekymret for at du skal gå deg bort /….


[bookmark: _heading=h.n28r6wiokn7t]Vurdering av beslutningskompetanse
Beslutningskompetansen din ble vurdert DD. måned ÅÅÅÅ av fornavn etternavn, stilling/yrke. Konklusjonen var at du ikke har evne til å forstå hva tiltaket innebærer, eller til å gi tillatelse til det. 
Begrunnelse for vedtaket 
Når vi har vurdert om du skal få fallalarm/bevegelsessensor/sengesensor/dørsensor/GPS-sporing / digitalt tilsyn, har vi vurdert om du motsetter deg tiltaket, og om disse to vilkårene i loven er oppfylt:
· Tiltaket er nødvendig for å hindre eller begrense risikoen for at du kommer til skade.
· Tiltaket er i din interesse.

Risikoen ved at du ikke har fallalarm/bevegelsessensor/sengesensor/dørsensor/GPS-sporing / digitalt tilsyn, er at du går deg bort / skader deg / får mindre frihet / får mindre privatliv / …. Du bor i et område med mye trafikk / nær en elv / …, noe som øker risikoen for at du kommer til skade. Vi mener at å bruke fallalarm/bevegelsessensor/sengesensor/dørsensor/GPS-sporing / digitalt tilsyn vil redusere risikoen for at du kommer til skade, og at bruk av teknologien er et forholdsmessig tiltak opp mot denne risikoen. 

Vi mener også at fallalarm/bevegelsessensor/sengesensor/dørsensor/GPS-sporing / digitalt tilsyn er mindre inngripende og belastende for deg enn <sett inn aktuelle alternativer> fordi <sett inn individuell begrunnelse>. Tiltaket virker som det beste alternativet for at du skal kunne bevege deg utendørs uten tilsyn / få være alene om natten. Det har også vært en del av vurderingen vår at utstyret er pålitelig, og at vi har gode rutiner for opplæring og oppfølging. Vi mener også at du vil klare å bruke utstyret på riktig måte. Vi mener derfor at tiltaket er faglig forsvarlig.

Vi tror det er sannsynlig at du ville gitt tillatelse til tiltaket hvis du hadde kunnet, fordi individuell begrunnelse. Du motsetter deg heller ikke å bruke alarmen/sensoren/….

[bookmark: _heading=h.sxlz9x9mbym]Vi har også spurt dine nærmeste pårørende om hva de tror du ville ha ønsket. De fortalte at de tror at …. Dine foreldre / din datter / din sønn synes også at fallalarm/bevegelsessensor/sengesensor/dørsensor/GPS-sporing / digitalt tilsyn er en god løsning.

Til sammen gjør dette at vi mener at fallalarm/bevegelsessensor/sengesensor/dørsensor/GPS-sporing / digitalt tilsyn er nødvendig for å hindre eller begrense risikoen for at du kommer til skade, og at bruk av denne teknologien er i din interesse.
Klagefristen er fire uker
Du kan klage på dette vedtaket. Fristen for å klage er fire uker fra du fikk dette brevet. 
[bookmark: _heading=h.u0ocffai5f96]Slik klager du
Sett inn riktig lenke hvis kommunen har digitalt klageskjema.
Du skal bruke et klageskjema som ligger her: [lenke] / Du sender klagen på denne nettsiden: [lenke]

I klagen bør du skrive
· hva i dette vedtaket du klager på (du kan klage på hele vedtaket eller på deler av det)
· hva du er uenig i 
· hvorfor du er uenig 
· hvilke endringer du ønsker 
 
Du kan også sende klagen i posten til / Hvis kommunen bare tar imot klage per post: Du sender klagen som brev i posten til
Navn kommune 
Helse- og omsorgstjenesten
Postboks XXXX 
Postnummer sted 
[bookmark: _heading=h.quwfn2ovlrt6]Hva skjer når du klager?
Hvis du klager, ser vi på saken din på nytt. Hvis vi ikke finner noen grunn til å endre avgjørelsen vår, sender vi klagen videre til Statsforvalteren i XXXX, som tar den endelige avgjørelsen. 
[bookmark: _heading=h.c2y3panerw28]Aktuelt regelverk

Pasient- og brukerrettighetsloven
· Grunnlaget for vedtaket (det som kalles «hjemmelen») er paragraf (§) 4-6 a. Der står det at varslings- og lokaliseringsteknologi kan inngå i helse- og omsorgstjenestene til personer over 18 år uten beslutningskompetanse som ikke motsetter seg tiltaket. Det står også om hvilke vilkår som gjelder.
· At du har rett til nødvendig hjelp fra kommunens helse- og omsorgstjeneste, står i § 2-1. Se også helse- og omsorgstjenesteloven § 3-2 første avsnitt nr. 6 bokstav a/c.
· Reglene om hvem som har beslutningskompetanse, står i § 4-3.
· Rettighetene og reglene for klage står i § 7-2, 7-3 og 7-5.
· At du har rett til innsyn i journalen din, står i § 5-1.
[bookmark: _heading=h.at6e7kmnanyj]Har du spørsmål?
Hvis du har spørsmål, kan du kontakte oss på telefonnummer XX XX XX XX mandag til fredag mellom klokka 00.00 og 00.00. Vi svarer gjerne på spørsmål om dette vedtaket, klagemuligheter eller andre ting du lurer på. 


Vennlig hilsen

